**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2018. június 12-i nyilvános rendkívüli testületi ülésére**

**Tárgy: A háziorvosi körzet Kővágóörs- Kékkút- Salföld közötti feladat ellátási megállapodás módosítása**

**Előterjesztő: Fábián Gusztáv, polgármester**

**Előkészítette: Tóthné Titz Éva jegyzőt helyettesítő aljegyző**

**----------------------------** Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

Tisztelt Képviselő-testület!

2018. január 1-től a Kővágóörs – Kékkút – Salföld háziorvosi praxist betöltetlen körzetként helyettesítéssel ellátva működteti Kővágóörs Község Önkormányzata. A működési engedély beszerzésre került, a finanszírozási szerződés a Nemzeti Egészségbiztosítási Alapkezelővel megkötésre került.

A praxis értékesítési jogával Gyenesné Dr. Nagy Eleonóra volt háziorvos rendelkezik, 2018. június 30-ig. Ez idáig a praxis értékesítésére nem került sor.

A háziorvosi feladatok helyettesítéssel történő ellátására a KIRÁLY Gyógyító Betéti Társaság 2018. június 30-ig határozott időre került megbízásra Kővágóörs Község Önkormányzata által.

A háziorvosi feladat ellátását 2018. július 1-től a megbízott továbbra is helyettesítéssel vállalja 2018. december 31-ig.

Kékkút és Salföld települések feladat-ellátási megállapodás keretében a háziorvosi és iskola egészségügyi alapellátás biztosítására Kővágóörs Község Önkormányzatát bízták meg.

A megállapodás szövegében pontosítás szükséges, mely a háziorvosi feladatok ellátására kötött vállalkozási szerződéssel történő összhangot teremti meg. A módosítás az előterjesztés mellékletét képezi.

**Határozati javaslat:**

**Salföld Község Önkormányzata az előterjesztés szerinti - háziorvosi és iskola egészségügyi alapellátás biztosítására - feladat ellátási megállapodás módosítását jóváhagyja.**

**A Képviselő testület felhatalmazza a Polgármestert a feladat ellátási megállapodás módosításának aláírására.**

**Felelős: Fábián Gusztáv polgármester**

**Határidő: azonnal**

**Határozati javaslat:**

**Salföld Község Önkormányzata tudomásul veszi és hozzájárulását adja, hogy a Kővágóörs – Kékkút -Salföld háziorvosi körzet helyettesítéssel történő ellátására a 2018. június 30-ig megbízott KIRÁLY Gyógyító Betéti Társaság szerződése meghosszabbításra kerüljön 2018. december 31-ig.**

**A Képviselő-testület felkéri a polgármestert, hogy a döntésről Kővágóörs Község Önkormányzatát, mint a feladat ellátásra megbízott gesztor önkormányzatot értesítse.**

**Felelős: Fábián Gusztáv polgármester**

**Határidő: azonnal**